Echinacea

::*Echinacea môže byť aj ľudový názov rastliny echinacea purpurová, pozri [[echinacea purpurová]].*

**Echinacea** (*Echinacea*) je rod patriaci do čeľade astrovité (*Asteraceae*).

## Výskyt
Rastlina pochádza zo Stredozápadu USA a do Európy sa rozšírila ako ozdobná kvetina a v poslednej dobe aj ako liečivá. Vyrastá najlepšie na slnečnom stanovišti, pôda môže byť chudobnejšia a kamenistá, vždy však dobre priepustná. Väčšinou je k suchu tolerantná. Na Slovensku nie je vo voľnej prírode rozšírená.

## Opis
Je to trvalka dosahujúca výšky až . Jej chlpatá alebo hladkoplodá byľ vyrastá z guľovitého koreňa alebo z plazivého podzemku s vláknitými korienkami. Bazálne listy sú stopkaté. Stonkové listy vyrastajúce striedavo majú žliabkovité stopky, ktoré sa smerom nahor skracujú. Ich čepele dlhé až  sú tvaru kopijovitého alebo eliptického až vajcovitého, po okrajoch bývajú pílkovité, zubaté alebo hladké, z lícnej strany sú niekedy porastené chlpmi, mávajú 1 až 3 žilky.

## Význam
Má veľký význam v okrasnom záhradníctve, kde predstavuje dôležitú skupinu nenáročných trvaliek vytvárajúcich rôznofarebné skupinky rôznych farieb, existuje mnoho kultivarov. Rozmnožuje sa semenami, rezne aj delením trsov.

## Systematika
### Zaradenie v systéme
To, čo je dnes obsahom rodu *Echinacea*, bolo pôvodne (napr. Linnaeus 1753) považované za súčasť rodu *Rudbeckia* (po slovensky dnes rudbekia); rod *Rudbeckia* (t.j. z dnešného pohľadu *Rudbeckia* v širšom zmysle) pôvodne totiž celkovo pozostával z toho, čo je dnes obsahom rodov *Rudbeckia* v užšom zmysle, *Echinacea* a *[[Ratibida]]*. Vytvorenie samostatného rodu pre echinacey bolo navrhnuté už v roku 1762, ale formálne bol samostatný rod *Echinacea* vytvorený až v roku 1794. Napriek tomuto odčleneniu niektorí autori do začiatku 20. storočia (ale občas aj dodnes) uvádzali (uvádzajú) to, čo je inak obsahom rodu *Echinacea*, ako súčasť rodu *Rudbeckia*. U menej podrobných textov sa dá to, že pracujú s rodom *Rudbeckia* v širšom zmysle (a teda, že do rodu *Rudbeckia* zahŕňajú o. i. aj echinacey), rozpoznať aj podľa toho, že tieto texty uvádzajú, že do rodu *Rudbeckia* patrí až okolo 45 druhov (Do rodu *Rudbeckia* v užšom zmysle totiž patrí len 20-25, resp. staršie prípadne len okolo 15 druhov). 

Rod *Echinacea* sa staršie označoval aj problematickým (a v roku 1959 oficiálne zrušeným) názvom *Brauneria*, u ktorého ale nie je ani jasné, na ktoré konkrétne druhy z taxónu *Rudbeckia* v širšom zmysle sa pri svojom prvom opise (v roku 1790) vlastne vzťahoval. 

Zdroje tejto kapitoly:

### Vnútorná systematika
V súčasnosti najrozšírenejšie delenie, pôvodne založené na práci McGregor 1968:
rod echinacea (*Echinacea*):
* druh echinacea purpurová/staršie: rudbekia purpurová/staršie: rudbekia nachová/ľudovo: **echinacea** [v užšom zmysle] (*Echinacea purpurea*, synonymum: *Echinacea serotina*) 
* druh *[[Echinacea laevigata]]* (Začiatkom 21. stor. sa ukázalo, že v skutočnosti je toto tá rastlina, ktorú pôvodne Linnaeus opísal ako *Rudbeckia purpurea*, a ktorú Moench v roku 1794 premenoval na *Echinacea purpurea*. Ale na zabránenie omylom boli súčasné nepresné názvy oficiálne ponechané.)
* druh *[[Echinacea atrorubens]]*
* druh echinacea podivná/echinacea nápadná (*Echinacea paradoxa*)
**varieta *Echinacea paradoxa* var. *paradoxa*
**varieta *Echinacea paradoxa* var. *neglecta*
* druh echinacea úzkolistá/staršie: rudbekia úzkolistá (*Echinacea angustifolia*) - niekedy sa rozlišujú dve variety: *E. a.* var. *angustifolia* a *E. a.* var. *strigosa*
* druh *[[Echinacea tennesseensis]]*
* druh echinacea bledá/staršie: rudbekia bledá (*Echinacea pallida*)
* druh *[[Echinacea simulata]]*
* druh *[[Echinacea sanguinea]]*
* rôzne hybridy

Poznámka: Druhy, ktoré vyššie nemajú uvedené slovenské meno, nemajú oficiálne slovenské meno.

Delenie podľa Binns 2001 (2002):
rod *Echinacea*:
*podrod *Echinacea*
**druh *Echinacea purpurea*
*podrod *Pallida*
**druh *Echinacea laevigata*
**druh *Echinacea atrorubens*
***varieta *Echinacea atrorubens* var. *atrorubens*
***varieta *Echinacea atrorubens* var. *paradoxa*
***varieta *Echinacea atrorubens* var. *neglecta*
**druh *Echinacea pallida*
***varieta *Echinacea pallida* var. *angustifolia*
***varieta *Echinacea pallida* var. *tennesseensis*
***varieta *Echinacea pallida* var. *pallida*
***varieta *Echinacea pallida* var. *simulata*
***varieta *Echinacea pallida* var. *sanguinea*
***rôzne vnútrodruhové hybridy (napr. *Echinacea pallida* var. *strigosa*)

Delenie podľa Cronquist (1945, 1955, 1980):
rod *Echinacea*:
*druh *Echinacea purpurea*
*druh *Echinacea laevigata*
*druh *Echinacea atrorubens*
**varieta *Echinacea atrorubens* var. *atrorubens*
**varieta *Echinacea atrorubens* var. *paradoxa*
*druh *Echinacea pallida*
**varieta *Echinacea pallida* var. *angustifolia* (vrátane taxónov strigosa a tennesseensis)
**varieta *Echinacea pallida* var. *pallida* (vrátane taxónu simulata)
**(možná) varieta *Echinacea pallida* var. *sanguinea*

## Galéria

Image:EchinaceaPurpureaMaxima1a.UME.JPG|*E. purpurea Maxima*
Image:Rudbeckia purpurea.jpg|*E. purpurea*
Image:Yellow Coneflower Echinacea paradoxa Horizontal 3008px.jpg|*E. paradoxa*
Image:Echinacea paradoxa - yellow coneflower - desc-flower from above.jpg|*E. paradoxa*
Image:Echinacea_tennesseensis_Couchville.jpg|*E. tennesseensis*
Image:Echinacea_angustifolia.jpg|*E. angustifolia*
Image:Echinacea_pallida_butterfly_MN_2007.JPG|*E. pallida*
Image:Echinacea_simulata.jpg|*E. simulata*
Image:Echinacea_laevigata.jpg|*E. ladvigata*


## Zdroje

 - Netýka sa kapitoly Systematika

Kategória:Astrovité
Kategória:Liečivé rastliny
Kategória:Trvalé rastliny
Kategória:Astrovaté